Oberta la inscripció del Taller de Dansa del Ventre per al curs 2015/16
2025-07-24

L’Ajuntament de Burjassot, a través del servei integral d’atenció a la dona, Espai Dona, i juntament amb l’AV Isaac Peral, ha obert les inscripcions per al Taller de Dansa del Ventre per al curs 2015/2016 que es desenvoluparà de l’1 d’octubre de 2015 al 20 de juny de 2016.

Les matrícules, amb un preu de 5€ i una mensualitat de 10€, poden fer-se efectives durant el mes de juny i el de setembre en l’AV, en el carrer Isaac Peral, 67, els dimarts i dijous de 18 a 20 hores. Cada curs té un màxim de 20 places.

El taller es desenvoluparà en el Centre Social Isaac Peral els dijous, de 18.30 a 19.30 hores, en el cas de les xiquetes de 7 a 12 anys, i els divendres de 19.30 a 20.30 hores, en el cas del grup A, nivell mitjà-avançat i de 20.30 a 21.30 hores, en el cas del grup B, nivell iniciació.

Per rebre més informació sobre el curs, les interessades poden enviar un correu a munia9112@gmail.com o bé visitar la pàgina de Facebook Munia Masali Fikri.